Kathmandu

**Kathmandu** (/ˌkætmænˈduː/; , Nepal Bhasa: *Yei*, pangucapan Nepali: [kaʈʰmaɳɖu]) adolah ibu kota&nbsp;Nepal. Sabagai metropolis nan tagadang di Nepal, jumalah panduduaknyo sabanyak 1,5 juta jiwa di tangah kota, sarato 3 juta jiwa di daerah urban sakitanyo&nbsp;di&nbsp;Lambah Kathmandu, nan maliputi kota-kota ketek&nbsp;Lalitpur, Kirtipur, Madhyapur Thimi, jo&nbsp;Bhaktapur, inggo kasadonyo jumalah panduduak mancapai labiah-kurang&nbsp;5 juta jiwa kok baetong juo jo panduduak di satantang lambah sakita Kathmandu. Kathmandu adolah metropolis nan tagadang juo di daerah pagunuangan&nbsp;Himalaya. Bahaso Nepali&nbsp;adolah nan tabanyak bapakai di kota ko, sadangkan&nbsp;bahaso Inggirih&nbsp;lai dimangarati dek panduduak kota nan bapandidikan.

Kota ko barado di katinggian labiah kurang&nbsp;1,400 m (4,600 kaki) di ateh pamukoan lauik&nbsp;di tangah Lambah Kathmandu nan babantuak sarupo mangkok di Nepal bagian tangah. Lambah ko daulu disabuik jo namo&nbsp;"Nepal Mandala", jo marupoan tampek bakambangnyo&nbsp;kabudayaan Newar, iyolah kabudayaan urban kosmopolitan di kaki pagunuangan Himalaya. Kota ko adolah ibu kota Karajaan Nepal&nbsp;jo banyak tadapek istano, rumah paristirahatan, jo taman miliak bangsawan Nepal. Kota ko adolah markas gadang dari&nbsp;South Asian Association for Regional Cooperation (SAARC) sajak taun 1985. Kini ko, kota ko adolah pusek pamarentahan Republik Nepal nan tagak sajak taun 2008; jo bagian dari&nbsp;Provinsi No. 3 dalam pambagian daerah administratif di Nepal.

Kathmandu sajak daulu jo kini marupoan pusek sijarah, seni, budaya, jo ekonomi Nepal. Panduduaknyo multietnis jo sabagian gadang baagamo&nbsp;Hindu jo&nbsp;Buddha. Kota ko adolah tampek kadiaman&nbsp;suku Newar. Bamacam alek agamo jo budayo acok diadoan jo marupoan bagian nan pantiang dari kaiduikan panduduak di&nbsp;Kathmandu.

Pariwisata&nbsp;adolah bagian nan pantiang dalam ekonomi kota ko; pado taun 2013, Kathmandu barado pado paringkek katigo di antaro sapuluah daerah tujuan wisata di dunia manuruik&nbsp;TripAdvisor, jo paringkek partamo untuak Asia. Kota ko adolah pintu masuak&nbsp;ka pagunuangan Himalaya Nepal, dan tampek tujuah&nbsp;situs warisan dunia, yaitu: Lapangan-lapangan Durbar di Hanuman Dhoka, Patan, jo Bhaktapur; Stupa-stupa di Swayambhunath jo Baudhanath; sarato biaro-biaro di Pashupati jo Changu Narayan. Tadapek juo tujuah&nbsp;kasino&nbsp;di kota ko. Walau baitu, klub malam di siko panah talibaik panipuan,&nbsp;misalnyo kajadian pado taun 2017 di ma operator klub ditangkok&nbsp;dek karano manjua tiket talalu mahal untuak patunjuakan&nbsp;DJ Marshmello.

Babarapo daerah basijarah di Kathmandu rusak dek gampo nan bamagnitudo&nbsp;7,8 pado tangga 25 April 2015, jo kini dalam proses rekonstruksi.

Bidya Sundar Shakya&nbsp;dari Partai Kominis Nepal manjabaik sabagai Walikota Kathmandu Metropolitan, jo Hari Prabha Khadgi dari Partai Kongres&nbsp;Nepal&nbsp;manjabaik sabagai wakianyo.

## Etimologi
Namo* Kathmandu*&nbsp;indak namo asa nan dipakai dek urang&nbsp;suku Newar&nbsp;nan paunyi lambah ko. Namo klasik bahaso Nepal nan dipakai adolah&nbsp;*Yei*. Namo bahaso Pahari *Kathmandu*&nbsp;diambiak dari namo biaro&nbsp;Kasthamandap, nan tadapek di&nbsp;Lapangan Durbar. Dalam&nbsp;bahaso Sanskerta, *Kāṣṭha* (काष्ठ) aratinyo "kayu" jo&nbsp;*Maṇḍap* (/मण्डप) aratinyo "gubuak tampek bataduah". Paviliun umum ko, nan disabuik juo *Maru Satta *dalam&nbsp;bahaso Newar, dibangun pado taun 1596 dek Biseth di maso pamarentahan Rajo Laxmi Narsingh Malla. Bangunan batingkek tigo tu dibuek saluruahnyo dari kayu jo indak mamakai paku atau panyangga dari basi. Manuruik legenda, kasado kayu nan dipakai untuak mambuek&nbsp;pagoda&nbsp;tu diambiak dari ciek batang kayu nan samo.&nbsp;Bangunan tuh runtuah kutiko tajadi gampo gadang tangga&nbsp;25 April 2015.

Kolofon&nbsp;manuskrip kuno, batangga saindaknyo sampai abaik ka-20, manyabuik Kathmandu sabagai&nbsp;*Kāṣṭhamaṇḍap Mahānagar* di&nbsp;Nepal Mandala. Mahānagar aratinyo "kota gadang". Kota ko masih disabuik "Kāṣṭhamaṇḍap" dalam sumpah nan diucap dek pandeta Buddha inggo kini. Dek itu, Kathmandu dikanal juo sabagai Kāṣṭhamaṇḍap. Pado abaik patangahan, kota ko kadang disabuik jo namo&nbsp;Kāntipur (कान्तिपुर). Namo ko barasa dari duo kato bahaso Sanskerta&nbsp;– *Kānti* jo&nbsp;*pur*. "Kānti" aratinyo "indah" jo umumnyo diubuangkan jo cahayo, sarato "pur" aratinyo suatu tampek. Jadi, arati kasaluruahannyo&nbsp; "Kota cahayo".

Di antaro panduduak asli suku Newar, Kathmandu dikanal sabagai&nbsp;*Yeṃ Deśa* (येँ देश), sarato Patan jo Bhaktapur dikanal sabagai&nbsp;*Yala Deśa* (यल देश) jo&nbsp;*Khwopa Deśa* (ख्वप देश). "Yen" adolah kapendekan dari kato&nbsp;*Yambu* (यम्बु), nan daulunyo adolah namo bagian utara dari kota Kathmandu.

## Sijarah

Panggalian arkeologi di babarapo tampek di Kathmandu alah manamuan bukti-bukti kabudayaan kuno. Tamuan nan tatuo adolah patuang nan ditamuan di Maligaon, nan barasa dari taun 185 M.&nbsp;Panggalian di&nbsp;Dhando Chaitya manamuan batu bata nan batulih&nbsp;aksara Brahmi. Para arkeolog picayo baso tulisan ko baumua duo ribu taun. Batu batulih&nbsp;banyak taseba di babagai situs basijarah jo marupoan sumber utamo tantang sijarah Nepal.

Rujuakan tatuo Barat tantang Kathmandu tadapek dalam catatan para pandeta Jesuit Johann Grueber jo&nbsp;Albert d'Orville. Pado taun 1661, kaduonyo lalu malinteh Nepal dalam pajalanannyo dari Tibet ka&nbsp;India, sarato manulih baso inyo alah mancapai&nbsp; "Cadmendu", ibu kota karajaan Nepal.****

### Sijarah kuno
Sijarah kuno Kathmandu tagamba dalam mitos jo legenda tradisionalnyo. Manuruik&nbsp;Swayambhu Purana, Kathmandu nan kini daulunyo adolah danau gadang nan dalam banamo "Nagdaha", dek karano panuahnyo jo ula. Danau tu dibalah jo dikariangkan dek Bodhisatwa Manjusri&nbsp;jo padangnyo, aianyo dikaluaan dari tampek ko. Inyo kudian mandirian kota banamo&nbsp;Manjupattan, sarato maangkek Dharmakar sabagai penguaso tanah lambah tu. Satalah babarapo lamo, ado ibilih banamo Banasur nan manutuik saluran kalua aia, inggo lambah tu barubah lai jadi danau. Kudian Dewa&nbsp;Krishna datang ka&nbsp;Nepal, mambunuah Banasur, jo sakali lai mangariangkan aianyo. Inyo mambao babarapo patuang&nbsp;Gopal basamonyo jo maangkek Bhuktaman sabagai rajo Nepal.

Kotirudra Samhita dalam&nbsp;Shiva Purana, Bab 11, shloka 18 marujuak suatu tampek banamo kota Nayapala, nan tanamo dek karano adonyo Pashupati Shivalinga. Namo Nepal mungkin juo barasa dari namo kota Nayapala ko.

Saketek bana catatan sijarah nan ado di maso sabalum periode pamarentahan para panguaso&nbsp;Licchavi. Manuruik&nbsp;Gopalraj Vansawali, catatan silsilah karajaan Nepal, para panguaso Lambah Kathmandu sabalun Licchavi adolah&nbsp;Gopala, Mahispala, Aabhir, Kirant, jo Somavanshi. Dinasti Kirata didirian dek Yalamber. Di maso&nbsp;Kirata, tadapek sabuah pamukiman banamo Yambu di sabalah utara Kathmandu lamo. Dalam babarapo&nbsp;bahaso Sino-Tibet, Kathmandu masih tatap disabuik Yambu. Sabuah pamukiman ketek lain banamo&nbsp;Yengal tadapek di sabalah selatan Kathmandu lamo, dakek Manjupattan. Salamo pamarentahan panguaso&nbsp;Kirata katujuah, Jitedasti, para pandeta Buddha badatangan ka lambah Kathmandu jo mandirian ciek biaro rimbo di&nbsp;Sankhu.

#### Era Licchavi
Kaum Licchavis nan datang dari&nbsp;dataran Indo-Ganga&nbsp;pindah ka utara sarato mangalahan Kirata, lalu managakan dinasti Licchavi lk. 400 M. Salamo era ko tajadi genosida kaum&nbsp;Shakya&nbsp;di&nbsp;Lumbini dek Rajo&nbsp;Virudhaka, di ma kaum nan tasisa bapindah ka utara jo masuak ka biaro rimbo di Sankhu jo caro manyamar sabagai kaum Koliya. Dari Sankhu, nyo pindah lai ka Yambu jo Yengal (Lanjagwal jo Manjupattan), lalu mandirian pertapaan-pertapaan Buddha permanen partamo. Iko adolah dasa tabantuaknyo&nbsp;Buddhisme Newar, nan kini adolah satu-satunyo tradisi Buddha babahaso Sanskerta nan tasisa di dunia.&nbsp;Sajak kadatangan kaum Sakya tu, Yambu mulai disabuik jo namo Koligram sarato Yengal disabuik Dakshin Koligram,&nbsp;yaitu di sabagian gadang era Licchavi.

Akianyo, surang panguaso Licchavi&nbsp;Gunakamadeva&nbsp;manggabuang Koligram jo Dakshin Koligram manjadi kota Kathmandu. Kota ko dirancang sasuai bantuak&nbsp;*Chandrahrasa*, iyolah padangnyo Manjushri. Kota ko bakuliliang dek dalapan kubu nan dijago dek dewi&nbsp;Ajima. Salah satu kubu nan masih digunoan adolah di&nbsp;Bhadrakali (di muko Singha Durbar). Kota iko manjadi kota singgah pantiang dalam padagangan antaro&nbsp;India jo Tibet, inggo tajadi patumbuahan arsitektur nan lua biaso. Gambaran tantang bangunan-bangunan sarupo&nbsp;Managriha, Kailaskut Bhawan, jo Bhadradiwas Bhawan alah ditamuan dalam catatan-catatan pajalanan para patualang jo pandito nan iduik di era tu. Misanyo dalam catatan patualang Cino tanamo&nbsp;abaik ka-7 yaitu&nbsp;Xuanzang, disabuikan tantang&nbsp;Kailaskut Bhawan, istano dari rajo Licchavi Amshuverma.&nbsp;Jalua padagangan tu mambao patukaran budayo juo. Asia seni urang&nbsp;Newar—pandudual asali Lambah Kathmandu—banyak dicari salamo era ko, baiak di Lambah tu maupun di lingkuangan laweh Himalaya. Para seniman&nbsp;Newar bapatualang ka tampek-tampek lain di Asia, mambuek karya kaagamoan untuak mareka. Sabagai contoh, Araniko&nbsp;mamimpin sakalompok seniman Nepal ka&nbsp;Tibet jo&nbsp;Cino. Bhrikuti, putri Nepal nan manikah jo rajo Tibetan Songtsän Gampo, bapangaruah dalam mempakanalkan Buddhisme ka Tibet.

## Rujuakan